Hvad det koster at vaske én vask i en vaskemaskine afhænger af flere ting for eksempel din vaskemaskines energimærke, hvor meget du betaler pr. m3 vand og hvor ofte du vasker. Energistyrelsen har lavet en beregner, som kan give et bud på, hvad det koster i energi og penge at bruge din vaskemaskine. Du kan finde beregneren her https://www.bolius.dk/hvad-koster-det-at-bruge-en-vaskemaskine-3797. Hvis du har en nyere vaskemaskine med energimærke A+++, vasker fire gange om ugen og betaler 71 kr. pr. m3 vand vil hver vask koste dig 4,71 kr. eksklusiv vaskemiddel. Hvis du medregner afskrivning og reparation af vaskemaskinen, løber en vask op i 7,08 kr.